Oʻzbekiston Respublikasi Qishloq xoʻjaligi vazirligi huzuridagi Qishloq xoʻjaligi texnikasi va texnologiyalarini sertifikatlash va sinash markazi faoliyatini yanada takomillashtirish chora-tadbirlari toʻgʻrisida
(resolution, 2019-10-16)

Oʻzbekiston Respublikasi Prezidentining “Oʻzbekiston Respublikasi Bosh prokuraturasi huzuridagi Agrosanoat majmui va oziq-ovqat xavfsizligi taʼminlanishi ustidan nazorat qilish inspeksiyasi faoliyatini tashkil etish chora-tadbirlari toʻgʻrisida” 2018-yil 7-maydagi PQ-3699-son qarori ijrosini taʼminlash, qishloq xoʻjaligi va melioratsiya texnikalarini tezkor sinovdan oʻtkazish hamda sinovdan ijobiy oʻtgan qishloq xoʻjaligi va melioratsiya texnikalarini qishloq xoʻjaligida qoʻllashga tavsiya qilingan texnikalar reyestrini yuritish maqsadida Vazirlar Mahkamasi qaror qiladi: 1. Oʻzbekiston Respublikasi Qishloq xoʻjaligi vazirligi huzuridagi Qishloq xoʻjaligi texnikasi va texnologiyalarini sertifikatlash va sinash markazi qoʻllaniladigan (keyingi oʻrinda Markaz deb yuritiladi) qishloq xoʻjalik texnikalarini tezkor sinovini oʻtkazish uchun zarur boʻlgan zamonaviy sinov qurilmalari va oʻlchov vositalarining roʻyxati 1-ilovaga muvofiq tasdiqlansin. 2. Oʻzbekiston Respublikasi Moliya vazirligi Xususiylashtirilgan korxonalarga koʻmaklashish va raqobatni rivojlantirish davlat qoʻmitasi, “Oʻzagrotexsanoatxolding” aksiyadorlik jamiyati ushbu qarorga 1-ilovaga muvofiq qishloq xoʻjalik texnikalarini tezkor sinovini oʻtkazish uchun zarur boʻlgan zamonaviy sinov qurilmalari va oʻlchov vositalarini xarid qilish uchun talab etiladigan mablagʻlarning: 1,0 mlrd. soʻmini Oʻzbekiston Respublikasi Vazirlar Mahkamasining zaxira jamgʻarmasi mablagʻlari hisobidan; 2,0 mlrd. soʻmini “Oʻzagrotexsanoatxolding” aksiyadorlik jamiyatining 2018-yil yakuni boʻyicha davlat ulushiga hisoblanadigan dividendlar hisobidan moliyalashtirilishi haqidagi taklifiga rozilik berilsin. Oʻzbekiston Respublikasi Moliya vazirligi, “Oʻzagrotexsanoatxolding” aksiyadorlik jamiyati belgilangan mablagʻlarni 2019-yil 1-mayga qadar Markazga ajratilishini taʼminlasin. 3. Markaz ushbu qarorning 1-ilovasiga muvofiq zamonaviy sinov qurilmalari va oʻlchov vositalarini qonun hujjatlarida belgilangan tartibda xarid qilinishini taʼminlasin. 4. Vazirlar Mahkamasining “Oʻzbekiston Respublikasi Vazirlar Mahkamasi huzuridagi Oʻzbekiston qishloq xoʻjalik texnikasi va texnologiyalarini sertifikatlash va sinash davlat markazi faoliyatini takomillashtirish toʻgʻrisida” 2013-yil 1-avgustdagi 214-son qaroriga (Oʻzbekiston Respublikasi QT, 2013-y., 8-son, 49-modda) 2-ilovaga muvofiq oʻzgartirishlar va qoʻshimcha kiritilsin. 5. Oʻzbekiston Respublikasi Qishloq xoʻjaligi vazirligi boshqa manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 6. Mazkur qarorning ijrosini nazorat qilish Oʻzbekiston Respublikasi Bosh vazir oʻrinbosari N.S. Otajonov zimmasiga hamda Vazirlar Mahkamasining Qishloq va suv xoʻjaligi, qishloq xoʻjaligi va oziq-ovqat mahsulotlarini qayta ishlash masalalari axborot-tahlil departamentiga yuklansin. 1. 1-ilovada: a) 6-bandning yettinchi xatboshidagi “normativ-texnik hujjatlarga muvofiqligini aniqlash maqsadida sertifikatlash sinovlarini” soʻzlari “texnik jihatdan tartibga solish sohasidagi normativ hujjatlarga muvofiqligini aniqlash maqsadida sertifikatlash ishlari va sinovlarini” soʻzlari bilan almashtirilsin; b) 8-bandda: ikkinchi xatboshidagi “milliy va xalqaro” soʻzlari “xalqaro va texnik jihatdan tartibga solish sohasidagi” soʻzlari bilan almashtirilsin; oltinchi xatboshidagi “standartlarga va normativ-texnik” soʻzlari “texnik jihatdan tartibga solish sohasidagi normativ” soʻzlari bilan almashtirilsin; yettinchi xatboshidagi “standartlar va normativ-texnik” soʻzlari “texnik jihatdan tartibga solish sohasidagi normativ” soʻzlari bilan almashtirilsin; 2. 2-ilovada: a) 1-bandning birinchi xatboshidagi “normativ-texnik” soʻzlari “texnik jihatdan tartibga solish sohasidagi normativ” soʻzlari bilan almashtirilsin; b) 2-bandning birinchi xatboshidagi “Nizom” soʻzi “ Mazkur Nizom oʻz ehtiyojlari uchun ishlab chiqarilgan yoki import qilinadigan yakka qishloq xoʻjalik va melioratsiya texnikalaridan tashqari,” soʻzlari bilan almashtirilsin; v) 5-bandda: beshinchi xatboshidagi “normativ-texnik” soʻzlari “texnik jihatdan tartibga solish sohasidagi normativ” soʻzlari bilan almashtirilsin; yettinchi xatboshidagi “buyurtmachini qiziqtiradigan buyumning tavsifini aniqlash” soʻzlari “seriyali namunalar konstruksiyasi yoki texnologik jarayonga kiritilgan oʻzgartirishlarni samaradorligini va maqsadga muvofiqligini baholash” soʻzlari bilan almashtirilsin; sakkizinchi xatboshidagi “standartlarga” soʻzi “texnik jihatdan tartibga solish sohasida normativ hujjatlarga” soʻzlari bilan almashtirilsin; g) 12-band quyidagi tahrirda bayon etilsin: “12. Sinov 2 va 3-ilovalarga binoan texnik jihatdan tartibga solish sohasidagi normativ hujjatlarning belgilangan talablariga qatʼiy muvofiq ravishda oʻtkaziladi. Sinov ikki bosqichda oʻtkaziladi: birinchi bosqich — qishloq xoʻjalik texnikalarini funksional va foydalanish-texnologik koʻrsatkichlarini Markazda aniqlash; ikkinchi bosqich — xoʻjalik sharoitlari foydalanishda puxtalik koʻrsatkichlarini aniqlashdan iborat”; d) 13-band quyidagi mazmundagi xatboshi bilan toʻldirilsin: “Markaz oʻrnatilgan tartibda sinovdan ijobiy oʻtgan qishloq xoʻjalik va melioratsiya texnikalarini Oʻzbekiston Respublikasi qishloq xoʻjaligi ishlab chiqarishida qoʻllash uchun qishloq xoʻjalik va meliorativ texnikalar reyestrini yuritadi”; e) 18-bandning uchinchi xatboshidagi “milliy va xalqaro” soʻzlari “xalqaro va texnik jihatdan tartibga solish sohasidagi” soʻzlari bilan almashtirilsin; j) Oʻzbekiston Respublikasi Vazirlar Mahkamasi huzuridagi Oʻzbekiston qishloq xoʻjaligi texnikasi va texnologiyalarini sertifikatlash va sinash davlat markazi tomonidan sinovlarni oʻtkazish tartibi toʻgʻrisidagi Nizomning 2-ilovasining matni quyidagi tahrirda bayon etilsin: z) Oʻzbekiston Respublikasi Vazirlar Mahkamasi huzuridagi Oʻzbekiston qishloq xoʻjaligi texnikasi va texnologiyalarini sertifikatlash va sinash davlat markazi tomonidan sinovlarni oʻtkazish tartibi toʻgʻrisidagi Nizomning 4-ilovasi chiqarib tashlansin.